Αμαξοστοιχία-Θέατρο το Τρένο στο Ρουφ

Η Αμαξοστοιχία- Θέατρο το Τρένο στο Ρουφ είναι ένας πρότυπος πολιτιστικός πολυχώρος που λειτουργεί σε παλαιά βαγόνια τρένου. Βρίσκεται σταθμευμένη στον Σιδηροδρομικό & Προαστιακό Σταθμό Ρουφ στο κέντρο της Αθήνας. Ιδρύθηκε το 1997 όταν, για τις ανάγκες της site specific θεατρικής παράστασης Λαχτάρα για κεράσια, η ηθοποιός και σκηνοθέτρια Τατιάνα Λύγαρη ανακαίνισε σε θεατρική σκηνή ένα παροπλισμένο βαγόνι του ΟΣΕ. Αποτελεί μνημείο της σύγχρονης πολιτιστικής και βιομηχανικής ιστορίας της Ελλάδας αλλά και τον μοναδικό σιδηροδρομικό πολιτιστικό πολυχώρο σε ολόκληρο τον κόσμο.  
 Βαγόνια 
Η Αμαξοστοιχία- Θέατρο αποτελείται από δέκα σιδηροδρομικά οχήματα- αντίκες, μεταξύ των οποίων τα διατηρητέα Music Wagon Orient Express και ατμομηχανή Breda. Όλα μαζί συνιστούν έναν πλήρη πολιτιστικό πολυχώρο με θεατρική σκηνή, μουσική σκηνή, εναλλακτική σκηνή για performances, φουαγιέ, εστιατόριο, μπαρ, καμαρίνια, βοηθητικούς χώρους αλλά και υπαίθριο stage για καλλιτεχνικές δράσεις.

 Ατμομηχανή Breda 
Η διατηρητέα ατμομηχανή Μα 1002 ανήκει στη σειρά Breda Μα 1001-1020 και είναι κατασκευής 1953. Πρόκειται για ιστορικό και βιομηχανικό τεκμήριο καθότι υπήρξε μέρος των πολεμικών αποζημιώσεων της Ιταλίας προς την Ελλάδα, σύμφωνα με τις Συνθήκες Ειρήνης των Παρισίων (1947) σελ. 30.

 Θεατρικό Βαγόνι 
Το Θεατρικό Βαγόνι είναι η θεατρική σκηνή της Αμαξοστοιχίας- Θεάτρου. Πρόκειται για μία ανακατασκευασμένη ιταλική επιβατάμαξα του 1950 διαμορφωμένη σε πλήρως εξοπλισμένη θεατρική σκηνή, όπου παρουσιάζονται θεατρικές, χορευτικές και μουσικές παραστάσεις, διαλέξεις κ.α. Φιλοξενεί επίσης την Παιδική Σκηνή από το 2008. Διαθέτει, τέλος, μηχανισμό προσομοίωσης κίνησης τρένου.
μικρογραφία|Music Wagon Orient Express Η μουσική σκηνή της καλλιτεχνικής Αμαξοστοιχίας

 Μουσικό Βαγόνι Orient Express 

Το διατηρητέο Μουσικό Βαγόνι Orient Express κατασκευής 1926 είναι μία εστιάμαξα, αυθεντικό βαγόνι από το ελληνικό τμήμα της μυθικής γραμμής Simplon Orient Express, που συνέδεε το Παρίσι με την Κωνσταντινούπολη στις αρχές του προηγούμενου αιώνα. Σήμερα είναι πλήρως ανακαινισμένο κι αποτελεί τη μουσική σκηνή του πολυχώρου, όπου παρουσιάζονται πρωτότυπες μουσικές παραστάσεις.
μικρογραφία|Wagon Restaurant- Το εστιατόριο της Αμαξοστοιχίας
μικρογραφία|Wagon Bar

 Wagon Bar 
Tο Wagon Bar  είναι μια ξύλινη, βουλγάρικη φορτάμαξα του 1966. Λειτουργεί ως μπαρ και φουαγιέ του πολυχώρου ενώ συχνά φιλοξενεί site specific performances. 
 Wagon Restaurant 
Tο Wagon Restaurant είναι μία αναπαλαιωμένη προπολεμική εστιάμαξα της δεκαετίας του '70, που σήμερα λειτουργεί ως το εστιατόριο της Αμαξοστοιχίας-Θεάτρου. Συχνά φιλοξενεί εικαστικές εγκαταστάσεις, εκθέσεις φωτογραφίας και άλλα καλλιτεχνικά δρώμενα.
μικρογραφία|Αποβάθρα Open Air Bar &Restaurant
μικρογραφία|New Wagon

 New Wagon 
Το New Wagon είναι μια επιβατάμαξα με δώδεκα κουπέ (compartments), γερμανικής προέλευσης, η οποία στεγάζει τα δύο Φεστιβάλ της Αμαξοστοιχίας- Θεάτρου, κινηματογραφικά γυρίσματα και εικαστικές εκδηλώσεις.
 Αποβάθρα 
Η Αποβάθρα είναι o υπαίθριος χώρος του πολυχώρου. Λειτουργεί κατά τους καλοκαιρινούς μήνες και φιλοξενεί ένα υπαίθριο stage για καλλιτεχνικές εκδηλώσεις και ένα open air bar &restaurant.

Στην Aποβάθρα λειτουργεί επίσης ένα μικρό ανοιχτό μουσείο όπου εκτίθενται μουσειακά οχήματα και παλαιά αντικείμενα του Σιδηροδρόμου καθώς και μία εγκατάσταση του εικαστικού Βασίλη Παφίλη.

 Πολιτισμός 

 Καλλιτεχνικό Πρόγραμμα 
Το καλλιτεχνικό πρόγραμμα της Αμαξοστοιχίας- Θεάτρου περιλαμβάνει παραγωγές από όλους τους τομείς της Τέχνης (θέατρο, μουσική, χορός, εικαστικά, λόγος) συνδυάζοντας τις πολιτιστικές δράσεις με την εστίαση στο Wagon Bar και το Wagon Restaurant. Κάθε άνοιξη και καλοκαίρι οι καλλιτεχνικές δράσεις και οι δραστηριότητες εστίασης μεταφέρονται στον υπαίθριο χώρο της Αποβάθρας.    
 Παραγωγές 
Οι παραγωγές και συμπαραγωγές του Τρένου στο Ρουφ έως σήμερα ανέρχονται σε περισσότερες από 400, στη συντριπτική τους πλειονότητα πρωτότυπες ή κατόπιν ανάθεσης. Σε πανελλήνια/ παγκόσμια πρώτη έχουν μεταφραστεί ή διασκευαστεί ξένοι συγγραφείς (Ethel Lina White, Stephen Poliakoff, Carole Frechette, Lucy Maurice, Graham Greene και άλλοι) ενώ ειδικά για την Αμαξοιστοιχία έχουν γράψει σύγχρονοι Έλληνες (Ευγένιος Τριβιζάς, Λένα Διβάνη, Ηλίας Μαμαλάκης, Φωτεινή Τσαλίκογλου, Αμάντα Μιχαλοπούλου, Ανδρέας Στάικος, Σάκης Σερέφας, Νίκος Δήμου, Μάκης Τσίτας, Μιράντα Βατικιώτη κ.α.).  Ταυτόχρονα, έχουν παρουσιαστεί νέες μουσικές και τραγούδια από τους Μίκη Θεοδωράκη, Θάνο Μικρούτσικο, Γιώργο Κουρουπό, Νίκο Κυπουργό, Γιώργο Ανδρέου, Βασίλη Δημητρίου, Νίκο Ξυδάκη, Αγαθή Δημητρούκα, Ηλία Λιούγκο, Μηνά Ι. Αλεξιάδη, Μιχάλη Γρηγορίου, Γιώργο Παπαδάκη, Άλκηστη Ραυτοπούλου κ.α.. Μέχρι σήμερα, οι καλλιτέχνες που έχουν συμμετάσχει σε παραγωγές και συμπαραγωγές της Αμαξοστοιχίας ανέρχονται στις 2.000 ενώ συνολικά, πάνω από 1.000.000 θεατές έχουν παρακολουθήσει τις δράσεις του χωρίς να υπολογίζεται ο αριθμός επισκεπτών της εστίασης.

 Παιδική Σκηνή 
Η Παιδική Σκηνή της Αμαξοστοιχίας- Θεάτρου εγκαινιάστηκε το 2008 μετά από πρόσκληση στον Ευγένιο Τριβιζά, ο οποίος συνέγραψε ένα διπλό θεατρικό έργο, για ενήλικες και παιδιά θεατές. Όλες οι παραγωγές της Παιδικής Σκηνής είναι πρωτότυπες, με το συνολικό αριθμό των μαθητών που έχουν παρακολουθήσει τις δράσεις της να υπερβαίνει τις 140.000.

 Φεστιβάλ Νέων Καλλιτεχνών και Φεστιβάλ Σύγχρονου Χορού 
μικρογραφία|Φεστιβάλ Νέων Καλλιτεχνών "Τα 12 Κουπέ"
Κάθε χρόνο από το 2011, η Αμαξοστοιχία- Θέατρο διοργανώνει το Φεστιβάλ Νέων Καλλιτεχνών “Τα 12 Κουπέ” (τον Μάιο) και το Φεστιβάλ Σύγχρονου Χορού Compartments Dance Project (τον Σεπτέμβριο) . Μέχρι σήμερα, στα φεστιβάλ της Αμαξοστοιχίας έχουν συμμετάσχει πάνω από 224 ομάδες νέων καλλιτεχνών ενώ ο συνολικός τους αριθμός ξεπερνάει τους 1.000.

 Περιοδείες 
Πολλές από τις παραγωγές της Αμαξοστοιχίας- Θεάτρου έχουν περιοδεύσει  σε πόλεις της Ελλάδας και του εξωτερικού (Αυστραλία, Μαρόκο, Ινδία,  Ρουμανία, Λίβανος, Βέλγιο) ενώ το 2018 το Τρένο στο Ρουφ εκπροσωπήσε με αγγλόφωνη παράσταση την Ελλάδα στην 8η Θεατρική Ολυμπιάδα στο Νέο Δελχί και τη Μπάγκαλορ.

 Εστίαση 
Η Αμαξοστοιχία- Θέατρο το Τρένο στο Ρουφ πρότεινε πρώτη στην Ελλάδα την εστίαση στους θεατρικούς χώρους, εντάσσοντάς την στις πολιτιστικές δραστηριότητες της. Στον πολυχώρο λειτουργεί το Μουσικό Βαγόνι Orient Express, το Wagon Restaurant και το Wagon Bar. Το καλοκαίρι, η εστίαση μεταφέρεται στον υπαίθριο χώρο της Αποβάθρας του σταθμού με φόντο τα βαγόνια της Αμαξοστοιχίας-Θεάτρου.

 Ξεναγήσεις 
Κατά καιρούς, η καλλιτεχνική Αμαξοστοιχία ανοίγει τις πόρτες των βαγονιών της και πραγματοποιεί ομαδικές ξεναγήσεις σε σχολεία και επισκέπτες ενώ συμμετέχει στις δράσεις του Open House προσκαλώντας το κοινό να εξερευνήσει την αξία της βιομηχανικής αρχιτεκτονικής και ιστορίας του τόπου.

 Χρονολόγιο 
+ΈτοςΓεγονός1996Ίδρυση Καλλιτεχνικής Εταιρείας ΑΞΑΝΑ με την πρόσκληση της ρωσικής θεατρικής παράστασης Άννα Καρένινα του Λέοντος Τολστόι1997Εγκαίνια Αμαξοστοιχίας- Θεάτρου το Τρένο στο Ρουφ με την θεατρική παράσταση Λαχτάρα για κεράσια της Αγκνιέσκα Οσιέτσκα2001Εγκαίνια Μουσικού Βαγονιού Orient Express με την μουσική παράσταση Θέλετε δέντρ' ανθίσετε, θέλετε μαραθείτε2008Ίδρυση Παιδικής Σκηνής με τη θεατρική παράσταση ‘Εβδομος Σταθμος: Το μυστικό του πειρατή Μπελαφούσκ του Ευγένιου Τριβιζά2010Εγκαίνια Wagon Bar ως θεατρική σκηνή με τη θεατρική παράσταση Το Γαϊδουροκαλόκαιρο της Lucy Maurice2007Προσθήκη New Wagon 2011 Εγκαίνια New Wagon με το 1ο Φεστιβάλ Νέων Καλλιτεχνών “Τα 12 Κουπέ”2011Εγκαίνια Open Air Αποβάθρας με πληθώρα θεατρικών, μουσικών, χορευτικών, εικαστικών εκδηλώσεων2016Ίδρυση sub Festival Σύγχρονου Χορού Compartments Dance Project (Σεπτέμβριος)

 Παραπομπές- Πηγές- Εξωτερικοί Σύνδεσμοι 

Κατηγορία:Ελληνικό θέατρο
Κατηγορία:Σιδηροδρομικά μουσεία
Κατηγορία:Συρμοί στην Ελλάδα
Κατηγορία:Εστίαση